### Beslutning

Godkendt.

### Sagsfremstilling

## Resume og sagens baggrund

Kommunen har modtaget ansøgning om støtte til renovering af en ejendom. Administrationen fremlægger ansøgningen til udvalgets drøftelse og beslutning om støtte fra puljen til nedrivning og renovering, jf. lov om byfornyelse, i henhold til ministeriets tilsagn.

Der er tale om støtte til renovering af den bevaringsværdige bolig på [adresse] på [adresse], der omfatter en af de gamle gårde i [adresse] landsby. Dette som led i Kommunalbestyrelsens beslutning om at opprioritere det fysiske miljø i landdistriktet og brug af Pulje til Landsbyfornyelse under byfornyelsesloven.

Teknik- og Miljøudvalget er af kommunalbestyrelsen tildelt kompetencen til at træffe beslutning efter byfornyelsesloven om støttetilsagn.

## Indstilling

Chefen for Plan, Byg og Miljø indstiller, at der meddeles støttetilsagn til at renovere bevaringsværdigt hus til boligformål på [adresse], [adresse].

## Behandling

Teknik- og Miljøudvalget.

## Sagsfremstilling

Et par gange om året fremlægger Plan, Byg og Miljø ansøgninger, om støtte efter byfornyelseslovens bestemmelser vedrørende landsbypuljen, til beslutning i Teknik- og Miljøudvalget.

Hvert år i februar meddeler staten en ramme til de enkelte kommuner, der kan opnå statslig refusion på meddelte støttetilsagn til aktiviteter i det åbne land og byer under 4.000 indbyggere. Denne ramme kan benyttes i to år, og der ydes 60% i refusion af de støtteberettigede udgifter. Den statslige ramme for 2021 til Kalundborg Kommune er på 5.424.744 kr.

Den statslige ramme kan anvendes til tilskud til nedrivning og istandsættelse af boliger, nedrivning af udtjente erhvervsbygninger og istandsættelse af forsamlingshuse. Endvidere til indretning af byrum i forbindelse med nedrivning, fjernelse af skrot og affald samt til kondemnering af sundheds- eller brandfarlige boliger og til områdefornyelse.

Prioriterede kategorier i Kalundborg Kommune, (jf. kommunalbestyrelsens beslutning af 30. april 2014):

1. Støtte til nedrivning af boliger
2. Støtte til istandsættelse af boliger
3. I begrænset omfang støtte til nedrivning af erhverv (udtjente bygninger)
4. I begrænset omfang til istandsættelse af erhverv (forudsætter bl.a. at lokalerne er beliggende i en bygning med boliger, der istandsættes).

Prioriterede indsatsområder:

* Nedrivning af ubeboede og forfaldne boligejendomme, som skæmmer det fysiske miljø
* Bevaringsinteresser
* Renovering/istandsættelse bør foregå, hvor der er/ kan skabes en fællesskabsværdi eller en højnelse af lokalområdet, herunder en øget bosætning
* Fysisk forskønnelse i landsbyer og landdistrikter efter de regler ministeriet har opstillet for tildeling af støtte

Aktuelle ansøgninger til Udvalgets behandling

Administrationen har i vedlagte bilag 1 behandlet ansøgning om støtte til renovering af ejendommen Skansevej 8 på [adresse]. I bilaget findes fotos af de pågældende bygninger.

På baggrund af notatet anbefaler administrationen, at der meddeles støttetilsagn til at renovere boligen.

Ansøgning om støtte og oversigt med priser på opgaverne er vedlagt som bilag 2 og 3.

Det anbefales, at der som ved tidligere tilsagn til støtte til renovering ydes tilskud til 50 % af de støtteberettigede udgifter. Arbejdet fordeles over to etaper, støttebeløbet dækker begge etaper og er det maksimale beløb, der udbetales. Nedenstående forslag til beslutning:

Skansevej 8, [adresse] landsby.........................................................246.679 kr. inkl. moms

## Økonomiske konsekvenser

Den statslige udgiftsramme udgør det tilskudsbeløb/refusion, som kommunen maksimalt kan få udbetalt og som i 2022 svarer til 60% af de af kommunen afholdte udgifter. Kommunen skal selv finansiere 40%.

Rest af den statslige udgiftsramme for 2021 skønnes herefter at udgøre (5.316.793 kr.- 60% af 246.679 kr.) =5.168.786 kr.

Udgifterne afholdes af anlægsbevilling vedrørende indsatspuljen 2021.

[adresse] bemærkninger er indarbejdet i sagen.